open-index/open-wikipedia-markdown huggingface dataset:
উইকিভ্রমণ

**উইকিভ্রমণ** হলো স্বেচ্ছাসেবক লেখকদের দ্বারা লিখিত ভ্রমণের গন্তব্য ও বিষয়গুলোর জন্য একটি বিনামূল্যের ওয়েবভিত্তিক ভ্রমণ নির্দেশিকা। এটি উইকিপিডিয়ার একটি সহপ্রকল্প এবং অলাভজনক উইকিমিডিয়া ফাউন্ডেশন দ্বারা সমর্থিত ও হোস্ট করা হয়। উইকিভ্রমণকে "ভ্রমণ নির্দেশনার উইকিপিডিয়া" বলা হয়েছে।

প্রকল্পটি শুরু হয়েছিল যখন উইকিট্র্যাভেলের জার্মান এবং তারপর ইতালীয় সংস্করণের সম্পাদকরা সেপ্টেম্বর ২০০৬ সালে তাদের সম্পাদনা কার্যক্রম এবং বর্তমান বিষয়বস্তুকে একটি নতুন সাইটে স্থানান্তর করার সিদ্ধান্ত নেন। তখন তারা সাইট কপিরাইট লাইসেন্স অনুসারে একটি পদ্ধতি অনুসরণ করেন, যা "ফর্কিং" নামে পরিচিত। ফলস্বরূপ নতুন সাইটটি ১০ ডিসেম্বর ২০০৬-এ "উইকিভয়েজ" নামে কার্যক্রম শুরু করেছিল; যা উইকিভয়েজ ই.ভি. নামে এই উদ্দেশ্যে প্রতিষ্ঠিত জার্মান সংস্থার মালিকানাধীন এবং পরিচালনায় ছিল (যা পরবর্তীতে তার প্রতিনিধি সমিতি হয়)। কপিলেফ্ট লাইসেন্স ক্রিয়েটিভ কমন্স অ্যাট্রিবিউশন-শেয়ারঅ্যালাইকের অধীনে এর বিষয়বস্তু প্রকাশিত হয়।

২০১২ সালে ইন্টারনেট ব্র‍্যান্ডসে বিদ্যমান হোস্টের সমস্যাগুলোর একটি দীর্ঘ ইতিহাসের পরে, উইকিট্রাভেলের ইংরেজি ভাষার সংস্করণ সম্প্রদায়ও তাদের প্রকল্পের জন্য একটি ফর্কিং করার সিদ্ধান্ত নেয়। একটি দ্বিমুখী পদক্ষেপে ইংরেজি উইকিট্রাভেল সম্প্রদায় উইকিভয়েজ ব্র্যান্ডের অধীনে উইকিভ্রমণের সাথে একীভূত হয়। এছাড়াও সমস্ত উইকিভ্রমণ ভাষার সংস্করণগুলো তাদের কার্যক্রমকে অলাভজনক সংস্থা উইকিমিডিয়া ফাউন্ডেশন দ্বারা হোস্ট করার জন্য স্থানান্তরিত করে; যা উইকিপিডিয়ার মত বিশ্বের কয়েকটি বৃহত্তম উইকি-ভিত্তিক সম্প্রদায়কে হোস্ট করে। জড়িত বিভিন্ন সম্প্রদায় এবং উইকিমিডিয়া ফাউন্ডেশনের চুক্তির পর সাইটটি ২০১২ সালের ডিসেম্বরে উইকিমিডিয়া ফাউন্ডেশন সার্ভারে স্থানান্তরিত হয় এবং ১৫ জানুয়ারি ২০১৩ তারিখে, ১২তম উইকিপিডিয়ার বার্ষিকীতে উইকিমিডিয়া প্রকল্প হিসাবে পুরো উইকিভ্রমণ আনুষ্ঠানিকভাবে পুনরায় চালু করা হয়।

## বিবরণ
উইকি মডেল ব্যবহার করে বিশ্বজুড়ে উইকিভ্রমণপিপাসুদের সহযোগিতার মাধ্যমে উইকিভ্রমণ তৈরি করা হয়। নিবন্ধগুলো মহাদেশ থেকে একটি শহরের জেলা পর্যন্ত ভৌগোলিক নির্দিষ্টতার বিভিন্ন স্তরকে কভার করে থাকে। এগুলো যুক্তিগতভাবে একটি অনুক্রমের সাথে সংযুক্ত থাকে, যেটি উল্লেখ করে যে, একটি নিবন্ধে উল্লেখ করা অবস্থানটি অন্য একটি দ্বারা বর্ণিত বৃহত্তর অবস্থানের "অন্তর্ভুক্ত"। প্রকল্পটিতে ভ্রমণ-সম্পর্কিত বিষয়ের নিবন্ধ, ভ্রমণকারীদের জন্য বাক্যাংশ বই এবং প্রস্তাবিত ভ্রমণপথ অন্তর্ভুক্ত রয়েছে।

উইকিভ্রমণ হল একটি বহুভাষিক প্রকল্প যা টি ভাষায় উপলব্ধ, আর প্রতিটি ভাষা-নির্দিষ্ট প্রকল্প স্বাধীনভাবে উন্নয়ন করা হয়েছে। আর একটি উইকিমিডিয়া প্রকল্প হিসেবেও এটি স্বাধীনভাবে শুরু হয়েছিল। উইকিভ্রমণ বিষয়বস্তুকে বিস্তৃতভাবে শ্রেণীবদ্ধ করা হয়েছে: গন্তব্য, ভ্রমণপথ, বাক্যাংশ বই এবং ভ্রমণ প্রসঙ্গ।

## তথ্যসূত্র

## বহিঃসংযোগ
* 

বিষয়শ্রেণী:উইকিমিডিয়া প্রকল্প
বিষয়শ্রেণী:বহুভাষিক ওয়েবসাইট
বিষয়শ্রেণী:২০০৬-এ প্রতিষ্ঠিত ইন্টারনেট সম্পত্তি
বিষয়শ্রেণী:বিজ্ঞাপন মুক্ত ওয়েবসাইট
বিষয়শ্রেণী:ক্রিয়েটিভ কমন্স-লাইসেন্সপ্রাপ্ত ওয়েবসাইট
বিষয়শ্রেণী:মিডিয়াউইকি ওয়েবসাইট
বিষয়শ্রেণী:উইকি সম্প্রদায়
শেখ সোলায়মান

**শেখ সোলায়মান** (জন্ম: অজানা - মৃত্যু: ১৯৮৬) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে সাহসিকতাপূর্ণ অবদানের জন্য বাংলাদেশ সরকার তাকে বীর প্রতীক খেতাবে ভূষিত করে।

## জন্ম ও শিক্ষাজীবন
শেখ সোলায়মানের পৈতৃক বাড়ি মাদারীপুর জেলার রাজৈর উপজেলার নারায়ণপুর গ্রামে। তার বাবার নাম মো. সবদু শেখ এবং মায়ের নাম মাজু বিবি। তার স্ত্রীর নাম আনোয়ারা বেগম। তাদের চার ছেলে ও এক মেয়ে।

## কর্মজীবন
শেখ সোলায়মান চাকরি করতেন ইপিআরে। ১৯৭১ সালে কর্মরত ছিলেন চট্টগ্রাম সেক্টরের অধীনে। মুক্তিযুদ্ধ শুরু হলে ঝাঁপিয়ে পড়েন যুদ্ধে। কালুরঘাট, রাঙামাটি, হেঁয়াকো, চিকনছড়াসহ বিভিন্ন স্থানে প্রতিরোধযুদ্ধ শেষে ভারতে যান। এরপর প্রথমে ১ নম্বর সেক্টরে এবং পরে নিয়মিত মুক্তিবাহিনীর জেড ফোর্সের অধীনে যুদ্ধ করেন।

## মুক্তিযুদ্ধে ভূমিকা
মুক্তিযুদ্ধ শুরু হলে টানা প্রায় এক মাস শেখ সোলায়মান ও তার সহযোদ্ধারা যুদ্ধে ছিলেন। পাকিস্তান সেনাবাহিনীর বিরুদ্ধে বিভিন্ন স্থানে ক্রমাগত যুদ্ধ করেন। ঠিকমতো তাদের আহার-নিদ্রা হয়নি। জনবল ও অস্ত্রের রসদ কমে যায়। সেনাবাহিনীর অব্যাহত আক্রমণের মুখে তারা পিছু হটেন, কিন্তু মনোবল হারাননি।
শেখ সোলায়মান ও তার সহযোদ্ধারা পিছু হটে সমবেত হন সীমান্ত এলাকায়। চারদিকে পাহাড়। তাদের অবস্থান এক জঙ্গলের ভেতরে। চারদিক সুনসান। ক্লান্ত সহযোদ্ধারা বিশ্রামে, তবে সবাই সতর্ক। যেকোনো সময় পাকিস্তান সেনাবাহিনী তাদের আক্রমণ করতে পারে। ভোর হয় হয়। এমন সময় তাদের অবস্থানে আক্রমণ চালায় পাকিস্তানি সেনারা। শান্ত এলাকা তীব্র গোলাগুলিতে হঠাৎ প্রকম্পিত হয়ে পড়ে। শত্রুর আক্রমণে শেখ সোলায়মান ও তার সহযোদ্ধারা বিচলিত হননি। প্রত্যাশিত ছিল শত্রুর এ আক্রমণ। তারা প্রস্তুতই ছিলেন। দ্রুত যে যেভাবে পারেন আক্রমণ মোকাবিলা শুরু করেন।
আক্রমণকারী পাকিস্তানি সেনারা ছিল বেপরোয়া ও অপ্রতিরোধ্য। জীবনের মায়া তাদের ছিল না। মরিয়া মনোভাব নিয়ে মুক্তিযোদ্ধাদের আক্রমণ করে। শেখ সোলায়মান সহযোদ্ধাদের নিয়ে সাহসিকতার সঙ্গে আক্রমণ প্রতিরোধ করেন। কিন্তু বিপুল বিক্রমে যুদ্ধ করেও পাকিস্তানি সেনাদের অগ্রযাত্রা তারা ঠেকাতে ব্যর্থ হন। কয়েক ঘণ্টা তুমুল যুদ্ধ হয়। এরপর তারা পুনরায় পিছু হটতে বাধ্য হন। এ ঘটনা ১৯৭১ সালের ২৭ এপ্রিলের। বৃহত্তর চট্টগ্রাম জেলার অন্তর্গত হেঁয়াকোয়। মুক্তিযুদ্ধ শুরু হলে চট্টগ্রাম অঞ্চলে প্রতিরোধযুদ্ধরত মুক্তিযোদ্ধারা বিভিন্ন স্থানে যুদ্ধের পর সমবেত হন সীমান্তবর্তী রামগড়ে। তাদের একাংশ প্রতিরক্ষা অবস্থান নেন হেঁয়াকোয়। মুক্তিযোদ্ধাদের এ দলে ছিলেন শেখ সোলায়মান। তারা ছিলেন কয়েকটি উপদলে বিভক্ত। একটি উপদলের নেতৃত্বে ছিলেন তিনি। রামগড় মুক্ত রাখতে সামরিক দিক থেকে হেঁয়াকো ছিল বেশ গুরুত্বপূর্ণ। পাকিস্তান সেনাবাহিনী রামগড় দখলের জন্য পূর্ণ শক্তিতে অগ্রসর হয়। প্রথমে হেঁয়াকোয় অবস্থানরত মুক্তিযোদ্ধাদের তিন দিক থেকে আক্রমণ করে। ভারী অস্ত্রশস্ত্রে সজ্জিত পাকিস্তানি সেনাদের আক্রমণে শেখ সোলায়মানসহ মুক্তিযোদ্ধারা বেশ নাজুক অবস্থায় পড়ে যান। কয়েক ঘণ্টা যুদ্ধের পর তারা পিছু হটে চিকনছড়ায় যান। পাকিস্তান সেনাবাহিনী এক দিন পর সেখানেও আক্রমণ করে। তখন মুক্তিযোদ্ধাদের চিকনছড়া থেকে পিছু হটে রামগড় যেতে হয়। ২ মে রক্তক্ষয়ী এক যুদ্ধের পর রামগড়ের পতন ঘটে। 

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:১৯৮৬-এ মৃত্যু
বিষয়শ্রেণী:মাদারীপুর জেলার ব্যক্তি
দাদমর্দন

**দাদমর্দন** (), (বৈজ্ঞানিক নাম: *Senna alata*) গুল্ম শ্রেণীর গাছ যা পৌষ্পিক সৌন্দর্য উপভোগ করতে বা ঔষধি গাছ হিসেবে সংরক্ষণের প্রয়োজনে বিভিন্ন উদ্যানে রোপণ করা হয়। ময়লার ভাগাড় কিংবা পরিত্যক্ত স্থানে আপনাআপনিই জন্মে। গাছে কোনো সুমিষ্ট ফল হয় না, কাঠও মূল্যহীন।

## উৎপত্তি
আলংকারিক পুষ্পবৃক্ষের জন্যই বিভিন্ন উদ্যানে রোপণ করা হয়। এরা ক্যাশিয়া জাতের ফুল। ক্যাশিয়ার আরেকটি বুনো জাতের নাম কালকাসুন্দা। পথের ধারে ও পাহাড়ে অঢেল দেখা যায়। দাদমর্দন কখনো কখনো ডোবার ধার, খেতের মধ্যবর্তী আল এবং অনাবাদি স্থানেও জন্মায়।

## ব্যবহার
সারা দেশে মূলত ঔষধি গাছ হিসেবেই এরা পরিচিত। বিশেষ করে চর্মরোগে এই গাছ ব্যাপকভাবে ব্যবহার করা হয়। তবে দাদ ও পাঁচড়ায় সবচেয়ে বেশি ব্যবহার্য। দাদের বাহ্যিক নিরাময়ের জন্য টাটকা পাতার লেই ব্যবহার করা হয়। আবার ঝলসানো পাতাও রেচক। এসব ছাড়াও যৌনরোগ চিকিৎসায় এবং বিষাক্ত পোকামাকড়ের কামড়ে এই গাছ সাধারণত টনিক হিসেবে কাজে লাগে।

## আকার
দাদমর্দন দ্রুত বর্ধনশীল নরম-কাষ্ঠল গুল্ম জাতীয় উদ্ভিদ। সাধারণত এক থেকে দুই মিটার পর্যন্ত উঁচু হতে পারে। কাণ্ড পুরু ও হলদেটে। ফুল ফোটার মৌসুম সেপ্টেম্বর থেকে জানুয়ারি। ডালের আগায় ১৫ থেকে ২০ সেন্টিমিটার খাড়া ডাঁটায় হলুদ রঙের ফুল নিচ থেকে ওপরের দিকে ফোটে।
## চিত্রশালা

File:BungaGelenggang.jpg|মালয়েশিয়ায় দাদমর্দন
Image:Senna alata.jpg|পুষ্পমঞ্জরি এবং পত্র বিন্যাস
Image:Muồng trâu ở Việt Nam.jpg|দক্ষিণ ভিয়েতনামে দাদমর্দন
File:Senna alata in Kadavoor.jpg|দাদমর্দনের পাতা


## তথ্যসূত্র

বিষয়শ্রেণী:ঔষধি উদ্ভিদ
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
মেলভিন কেলভিন

মেলভিন এলিস কেলভিন (এপ্রিল ৮, ১৯১১- জানুয়ারি ৮, ১৯৯৭) ছিলেন একজন মার্কিন রসায়নবিদ। তিনি আন্ড্র্ব বেনসন এবং জেমস বেসহ্যামের সাথে মিলে কেলভিন চক্র আবিষ্কার করেন। এটির জন্য সে ১৯৬১ সালে রসায়নে নোবেল পুরস্কার পান। মেলভিন কেলভিন তার কর্ম জীবনের পাঁচ দশক ক্যালিফোর্নিয়া বিশ্ববিদ্যালয়ে কাটিয়েছেন।

## তথ্যসূত্র


বিষয়শ্রেণী:১৯১১-এ জন্ম
বিষয়শ্রেণী:১৯৯৭-এ মৃত্যু
বিষয়শ্রেণী:মার্কিন রসায়নবিদ
বিষয়শ্রেণী:মার্কিন জীববিজ্ঞানী
বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:উইলার্ড গিবস অ্যাওয়ার্ড বিজয়ী
বিষয়শ্রেণী:প্রিস্টলি পদক বিজয়ী
বিষয়শ্রেণী:নোবেল বিজয়ী রসায়নবিদ
বিষয়শ্রেণী:মার্কিন নোবেল বিজয়ী
বিষয়শ্রেণী:মিশিগান প্রযুক্তি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ম্যানচেস্টার বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:রয়্যাল নেদারল্যান্ডস কলা ও বিজ্ঞান একাডেমির সদস্য
বিষয়শ্রেণী:মার্কিন ফিলোসফিক্যাল সোসাইটির সদস্য
টর্ক

পদার্থবিজ্ঞানে একটি নির্দিষ্ট অক্ষের সাপেক্ষে **টর্ক** () উপস্থিত থাকা বলতে বোঝায় সেই অক্ষের সাপেক্ষে কৌণিক ভরবেগের সময়-সাপেক্ষিক পরিবর্তনের উপস্থিতি।
টর্কের ধারণা বলের ধারণার সাথে সাদৃশ্যপূর্ণ এই দিক দিয়ে যে নিউটনের দ্বিতীয় গতিসূত্রাণুসারে যেমন বাহ্যিক বলের কারণে একটি ধ্রুবক-ভর সিস্টেমের ভরবেগের পরিবর্তন ঘটে, তেমনি বাহ্যিক টর্কের কারণে একটি ধ্রুবক-ভর সিস্টেমের কৌণিক ভরবেগের পরিবর্তন ঘটে।

## গাণিতিক সংজ্ঞা

গাণিতিকভাবে, কোনো অক্ষের সাপেক্ষে বস্তুর উপর যে বিন্দুতে বল ক্রিয়াশীল ঐ বিন্দুর অবস্থান ভেক্টর ও প্রযুক্ত বলের গুণফলকে ঘূর্ণন বল বা টর্ক বলে ৷

টর্ককে সাধারণত গ্রিক অক্ষর *τ* (টাউ) দ্বারা সূচিত করা হয়। তবে যখন এটিকে ভ্রামক বা বলের ভ্রামক হিসেবে বর্ণনা করা হয় তখন এটিকে *M* দ্বারা সূচিত করা হয়ে থাকে।

টর্কের মান তিনটি বিষয়ের উপর নির্ভর করেঃ প্রযুক্ত বল (F), ব্যসার্ধ ভেক্টর (r) এবং বলের দিক ও ব্যসার্ধ ভেক্টরের মধ্যবর্তী কোণ (θ)।

গাণিতিক ভাবেঃ
:\boldsymbol \tau = \mathbf{r}\times \mathbf{F}\,\!
:\boldsymbol \tau = rF\sin \theta\,\!
:\boldsymbol \tau = \mathbf{P}\times \mathbf{r}\,\!

:**τ** হল টর্ক বা বলের ভ্রামক,
:**r** ঘূর্ণন অক্ষ থেকে বলের প্রয়োগবিন্দুর দূরত্ব বা ব্যাসার্ধ ভেক্টর,
:**F** বস্তুর উপর ক্রিয়ারত বল,
:**P** বস্তুর কৌণিক ভরবেগ;
:× দ্বারা ভেক্টর গুণন বা ক্রস গুণফল প্রকাশ করা হয়েছে,
:*θ* দ্বারা **F** এবং **r** এর মধ্যবর্তী কোণ।

## একক
* CGS পদ্ধতিতে ডাইন-সেমি (আর্গ)
* FPS পদ্ধতিতে পাউন্ডাল-ফুট
* MKS ও SI পদ্ধতিতে নিউটন-মি (জুল) 

## তথ্যসূত্র

বিষয়শ্রেণী:প্রাথমিক পদার্থবিজ্ঞান
বিষয়শ্রেণী:বলবিজ্ঞান
বিষয়শ্রেণী:ভৌত রাশি
বিষয়শ্রেণী:ঘূর্ণন
বিষয়শ্রেণী:বল
এম সদর উদ্দিন

**এম সদর উদ্দিন** (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা ও বাংলাদেশ বিমান বাহিনীর সাবেক প্রধান। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
এম সদর উদ্দিনের পৈতৃক বাড়ি নড়াইল জেলার লোহাগড়া উপজেলার বাইরপাড়া গ্রামে। তার বাবার নাম সাদাত হোসেন এবং মায়ের নাম আবেদা আকতার। তার স্ত্রীর নাম নাসরিন জাহান। তাদের এক মেয়ে, দুই ছেলে।

## কর্মজীবন
এম সদর উদ্দিন চাকরি করতেন পাকিস্তান বিমানবাহিনীতে। ১৯৭১ সালে কর্মরত ছিলেন ঢাকা এয়ার বেসে। মুক্তিযুদ্ধ শুরু হলে যুদ্ধে যোগ দেওয়ার জন্য সুযোগ খুঁজতে থাকেন। ঢাকা বেসে কর্মরত আরও কয়েকজনের সঙ্গে ১০ মে পালিয়ে যান। ১৪ মে ভারতে গিয়ে যুদ্ধে যোগ দেন। পরে তাকে ভজনপুর সাব-সেক্টর কমান্ডার হিসেবে দায়িত্ব দেওয়া হয়। স্বাধীনতার পর বাংলাদেশ বিমান বাহিনীতে কর্মরত থাকেন। ১৯৭৮ সালে তিনি এয়ার ভাইস মার্শাল পদে উন্নীত হয়ে বাংলাদেশ বিমানবাহিনীর প্রধান হিসাবে দায়িত্ব গ্রহণ করেন। ১৯৮২ সালে তিনি বাংলাদেশ বিমানবাহিনীর প্রধান হিসেবে দায়িত্ব পালন শেষে অবসর নেন। বর্তমানে তিনি মার্কিন যুক্তরাস্ট্রে প্রবাসী।

## মুক্তিযুদ্ধে ভূমিকা
মুক্তিযুদ্ধকালে অমরখানা ও জগদলহাটে পাকিস্তান সেনাবাহিনী ও মুক্তিবাহিনী ছিল মুখোমুখি অবস্থানে। জুলাই মাস থেকে প্রায় দিন এখানে যুদ্ধ সংঘটিত হয়। কখনো পাকিস্তানি সেনারা মুক্তিযোদ্ধাদের, কখনো মুক্তিযোদ্ধারা পাকিস্তানি সেনাদের আক্রমণ করতেন। তখন দুই পক্ষে তুমুল যুদ্ধ হতো। তবে কেউ কাউকে নিজেদের অবস্থান থেকে সরাতে পারেনি। এভাবে যুদ্ধ চলে নভেম্বর মাসের প্রথমার্ধ পর্যন্ত। এর মধ্যে মুক্তিযোদ্ধাদের শক্তি বৃদ্ধি হয়। তখন এম সদর উদ্দিনের নেতৃত্বে এক দল (প্রায় তিন কোম্পানি) মুক্তিযোদ্ধা পাকিস্তানি অবস্থানে চূড়ান্ত আক্রমণের প্রস্তুতি নেন। ২২ নভেম্বর রাতে তারা সমবেত হন চাওয়াই নদীর পূর্ব তীরে। রাত দুইটায় তারা আক্রমণ চালান। এমন আক্রমণের জন্য পাকিস্তানিরা প্রস্তুতই ছিল। সঙ্গে সঙ্গে গর্জে ওঠে তাদের আর্টিলারি। শুরু হয় নিরাপদ বাংকার থেকে অবিরাম গুলিবর্ষণ। এম সদর উদ্দিনের নেতৃতে মুক্তিযোদ্ধারা অত্যন্ত সাহসিকতার সঙ্গে পাকিস্তানি প্রতিরক্ষার মধ্যে ঢুকে পড়েন। এক নাগাড়ে দুই-আড়াই ঘণ্টা ধরে চলে যুদ্ধের তাণ্ডবলীলা। মুক্তিযোদ্ধাদের প্রবল আক্রমণের মুখে পাকিস্তানিরা অমরখানা থেকে জগদলহাটে পালিয়ে যায়। ভোরের আগেই মুক্ত হয়ে যায় অমরখানা। পঞ্চগড় জেলার উত্তর দিকে ভারত-বাংলাদেশ সীমান্তে অমরখানা। এর দক্ষিণে তালমা নদীর পাড়ে জগদলহাট। পঞ্চগড়-তেঁতুলিয়া সড়ক এর পাশ দিয়ে। ১৯৭১ সালে পাকিস্তান সেনাবাহিনী অমরখানা এবং জগদলহাটে ঘাঁটি স্থাপন করে। এ এলাকা ছিল মুক্তিবাহিনীর ৬ নম্বর সেক্টরের ভজনপুর সাব-সেক্টরের অধীন। অমরখানা দখলের পর মুক্তিযোদ্ধারা প্রস্তুতি নেন জগদলহাট আক্রমণের। সেখানে তারা আক্রমণ চালান। এ যুদ্ধে রিইনফোর্সমেন্ট হিসেবে অংশ নেন মুক্তিযোদ্ধা মাহবুব আলম। তিনি তার বইয়ে লিখেছেন, ‘সকাল নটার দিকে এলেন সদরুদ্দিন সাহেব। একটা জিপে চড়ে। চোখ লাল। অবিন্যস্ত অগোছালো চেহারা। কাঁধে স্টেনগান। বোঝাই যায় সারা রাত ঘুমাননি। ফ্রন্ট আর রেয়ার, সম্ভবত এই নিয়েই কেটেছে তার সারা রাত।

## পুরস্কার ও সম্মাননা
* বীর প্রতীক

## তথ্যসূত্র

বিষয়শ্রেণী:বীর প্রতীক
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
মিখাইল মিয়াসনিকোভিচ

**মিখাইল মিয়াসনিকোভিচ** (, ; ; জন্ম: ৬ মে, ১৯৫০) বেলারুশের প্রধানমন্ত্রী হিসেবে দায়িত্ব পালন করছেন। ২০১০ সালের রাষ্ট্রপতি নির্বাচনের পর তিনি ঐ দেশের প্রেসিডেন্ট আলেকজান্ডার লুকাশেঙ্কো কর্তৃক মনোনীত হন।

## ব্যক্তিগত জীবন
মিখাইল মিয়াসনিকোভিচ সোভিয়েত ইউনিয়নের বেলারুশের মিনস্ক অঞ্চলের নেসভিঝ জেলার নোভি স্নোভ এলাকায় জন্মগ্রহণ করেন। ১৯৭২ সালে ব্রেস্ট স্টেট এন্ড কনস্ট্রাকশন ইনস্টিটিউট থেকে স্নাতক ডিগ্রী অর্জন করেন। ১৯৮৯ সালে মিনস্কের কমিউনিস্ট পার্টি স্কুলে ছিলেন। অর্থনীতিতে পিএইচডি ডিগ্রী লাভ করেন এবং প্রকৌশলী হিসেবে নির্মাণ শিল্পে কর্মরত ছিলেন। তিনি ইংরেজি ভাষায়ও পারদর্শী। ব্যক্তিগত জীবনে তিনি বিবাহিত এবং এক পুত্র ও এক কন্যা সন্তানের জনক।

## কর্মজীবন
১৯৯৫ সাল থেকে ২০০১ সাল পর্যন্ত রাষ্ট্রপতির কার্যালয়ে প্রশাসনের প্রধান হিসেবে কর্মরত ছিলেন মিখাইল। এরপর ২০০১ সাল থেকে ২০১০ সাল পর্যন্ত জাতীয় বিজ্ঞান একাডেমীর সভাপতি ছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৫০-এ জন্ম
বিষয়শ্রেণী:বেলারুশের প্রধানমন্ত্রী
বিষয়শ্রেণী:২১শ শতাব্দীর বেলারুশীয় রাজনীতিবিদ
বৈশাখী টেলিভিশন

**বৈশাখী টিভি** বাংলাদেশের একটি উপগ্রহ-ভিত্তিক টেলিভিশন স্টেশন। বাংলা ভাষায় সম্প্রচারিত এই চ্যানেলটির স্টুডিও ঢাকার মহাখালীতে অবস্থিত। চ্যানেলটি একটি জাতীয় পরিসরে সেবা দানকারী গণ-মাধ্যম; যেটি সঞ্চারিত হয় পুরো দেশ জুড়ে। বৈশাখী টিভির অফিসিয়াল সম্প্রচার ২৭ ডিসেম্বর ২০০৫ সালে শুরু হয়।

## অনুষ্ঠানসমূহ
#ইসলামী অনুষ্ঠান: ইসলাম ও সুন্দর জীবন
#স্বাস্থ্য বিষয়ক অনুষ্ঠান: বৈশাখী হেলথ
#মিজিক্যাল শো: গোল্ডেন সং
#সরাসরি সঙ্গীতানুষ্ঠান: বৈশাখী ফোক
#ধারাবাহিক নাটক: হাবুর স্কলারশিপ, মহল্লা
#সংবাদ: সকাল ৮ টায় - বৈশাখী সারাদেশ, দুপুর ২ টায় - বৈশাখী সংবাদ, বিকেল ৫ টায় - বৈশাখী সারাদেশ, সন্ধ্যা ৭ টায় -  সন্ধ্যার সংবাদ, রাত ১১ টায় - রাতের সংবাদ, রাত ১ টায় - প্রাবাসী সংবাদ ও রাত ৩টায় - বৈশাখী সংবাদ।

## আরও দেখুন
* বাংলাদেশ টেলিভিশন স্টেশন তালিকা

## তথ্যসূত্র

## বহিঃসংযোগ
* অফিসিয়াল সাইট 

বিষয়শ্রেণী:বাংলাদেশের টেলিভিশন চ্যানেল
বিষয়শ্রেণী:ঢাকার গণমাধ্যম
বিষয়শ্রেণী:২০০৫-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:২০০৫-এ বাংলাদেশে প্রতিষ্ঠিত
জব তক হ্যায় জান

***জব তক হ্যায় জান*** (; ), বিশেষ পরিচিতি ***JTHJ***, এটি একটি ভারতীয় হিন্দি ভাষার চলচ্চিত্র, ছবিটি সম্পূর্ণ রোমান্টিক ধাঁচের। চলচ্চিত্রটি পরিচালনা করেছেন যশ চোপড়া, এবং এটিই তার পরিচালিত শেষ চলচ্চিত্র। ছবির প্রধান তিনটি চরিত্রে অভিনয় করেছেন শাহরুখ খান, ক্যাটরিনা কাইফ ও অনুষ্কা শর্মা। এই ছবিতে অভিনয় করে শাহরুখ খান-ক্যাটরিনা নতুন জুটি হিসেবে দর্শকদের সামনে হাজির হন। তবে অনুশকার ক্ষেত্রে এটি শাহরুখ এর সাথে তার দ্বিতীয় চলচ্চিত্র, প্রথমটি ছিল রব নে বানা দি জোড়ি (২০০৮)-এ।

*[[যশ চোপড়া]]* ছবিটি নির্মাণ শুরু করার আগেই ঘোষণা দেন; এটি তার পরিচালিত সর্বশেষ চলচ্চিত্র। এবং ছবিটি নির্মাণ সম্পূর্ণ হওয়ার পর তিনি গত ২১ আগস্ট, ২০১২-এ মৃত্যুবরণ করেন।

## কাহিনী সংক্ষেপ

## শ্রেষ্ঠাংশে
* শাহরুখ খান - স্যামার
* ক্যাটরিনা কাইফ - মীরা
* অনুষ্কা শর্মা - আকিরা
* অনুপম খের - মীরা'র বাবা
* রিশী কাপুর - স্যামার'র বাবা
* নীতু সিংহ - স্যামার'র মা
## সংগীত

***জব তক হ্যায় জান***-এর সঙ্গীত পরিচালনা করেছেন এ. আর. রহমান, এটি মূলত ২০১২ সালের বলিউড এর হিন্দি চলচ্চিত্র *যাব তাক হ্যায় জান* এর গান। ছবিটি পরিচালনা করেছিলেন প্রয়াত চলচ্চিত্রকার যশ চোপড়া, এটির প্রধান চরিত্র গুলোতে অভিনয় করেছেন শাহরুখ খান, ক্যাটরিনা কাইফ ও অনুষ্কা শর্মা। যশ রাজ ফিল্মস এর ব্যানারে ছবিটি প্রজোযনা করেছেন আদিত্য চোপড়া। অ্যালবামে মোট নয়টি গান রয়েছে, এটি মুক্তি দেয়া হয় ১৩ নভেম্বর, ২০১২-এ যশ রাজ মিউজিক এর ব্যানারে।

## গানের তালিকা
অ্যালবাম সম্পর্কে অবগত তালিকা অক্টোবর ৮, ২০১২-এ প্রথম ওয়েবসাইট Rahman360 থেকে জানা।

## আরো দেখুন

## তথ্যসূত্র

## বহিঃসংযোগ
*
*
*
* ''Jab Tak Hai Jaan'' at Bollywood Hungama
*
*

বিষয়শ্রেণী:২০১২-এর চলচ্চিত্র
বিষয়শ্রেণী:২০১২-এর নাট্য চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:২০১০-এর দশকের প্রণয়ধর্মী নাট্য চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় প্রণয়ধর্মী নাট্য চলচ্চিত্র
বিষয়শ্রেণী:চলচ্চিত্রে ভারতীয় সেনাবাহিনী
বিষয়শ্রেণী:অ্যামনেসিয়া সম্পর্কে চলচ্চিত্র
বিষয়শ্রেণী:যশ চোপড়া পরিচালিত চলচ্চিত্র
বিষয়শ্রেণী:যশ রাজ ফিল্মসের চলচ্চিত্র
বিষয়শ্রেণী:এ. আর. রহমান সুরারোপিত চলচ্চিত্র
বিষয়শ্রেণী:জম্মু ও কাশ্মীরের পটভূমিতে চলচ্চিত্র
বিষয়শ্রেণী:লন্ডনের পটভূমিতে চলচ্চিত্র
বিষয়শ্রেণী:শ্রীনগরে ধারণকৃত চলচ্চিত্র
বিষয়শ্রেণী:লন্ডনে ধারণকৃত চলচ্চিত্র
বিষয়শ্রেণী:চলচ্চিত্রে কাশ্মীর সংঘাত
বিষয়শ্রেণী:লাদাখের পটভূমিতে চলচ্চিত্র
বিষয়শ্রেণী:চলচ্চিত্রনির্মাণ সম্পর্কে চলচ্চিত্র
বিষয়শ্রেণী:মুম্বইয়ে ধারণকৃত চলচ্চিত্র
বিষয়শ্রেণী:লাদাখে ধারণকৃত চলচ্চিত্র
বিষয়শ্রেণী:ব্রিটিশ ভারতীয় চলচ্চিত্র
বিষয়শ্রেণী:চলচ্চিত্র পরিচালক ও প্রযোজক সম্পর্কে চলচ্চিত্র
বিষয়শ্রেণী:বাবা-মেয়ের সম্পর্ক নিয়ে চলচ্চিত্র
বিষয়শ্রেণী:জম্মু ও কাশ্মীরে ধারণকৃত চলচ্চিত্র
বিষয়শ্রেণী:ভারতীয় অরৈখিক আখ্যান চলচ্চিত্র
প্রাচীন বিশ্ব

[thumb|300px|প্রাচীন বিশ্বের [মানচিত্র (পঞ্চদশ শতাব্দীর টলেমি বিশ্ব মানচিত্রের অনুলিপি)]]

**প্রাচীন বিশ্ব** পৃথিবী সম্পর্কীয় পরিভাষাবিশেষ যা ক্রিস্টোফার কলম্বাসের পূর্বেকার সময়কালকে গণ্য করা হয়। সমগ্র বিশ্বের সেসব অঞ্চল প্রাচীন বিশ্ব হিসেবে পরিচিত, যেগুলো ইউরোপীয় মধ্যযুগ এবং ধ্রুপদি সভ্যতার সময়ে মানুষের জ্ঞাত ছিল। আফ্রিকা, এশিয়া ও ইউরোপ মহাদেশ এবং তৎসংলগ্ন দ্বীপসমূহ এ বিশ্বের অন্তর্ভুক্ত। এ অঞ্চলের আরেক নাম আফ্রো-ইউরেশিয়া। এর সবচেয়ে আধুনিক সংস্করণে অস্ট্রেলেশিয়াকে অন্তর্ভুক্ত করা হয়েছে। পঞ্চদশ শতাব্দীর পূর্বে মানুষের কাছে এই অংশটিই ছিল পৃথিবী। আমেরিকা অঞ্চল এবং ওশেনিয়া তখনও আবিষ্কৃত হয়নি।

"নতুন বিশ্ব" কথাটির বিপরীতে প্রাচীন বিশ্ব শব্দটি ব্যবহৃত হয়। নতুন বিশ্ব বলতে আমেরিকা অঞ্চল ও ওশেনিয়াকে (অস্ট্রেলেশিয়া বাদে) বোঝায়।
## তথ্যসূত্র

বিষয়শ্রেণী:মানবীয় ভূগোল
বিষয়শ্রেণী:দেশের শ্রেণিবিন্যাস
বিষয়শ্রেণী:এশিয়ার সংস্কৃতি
বিষয়শ্রেণী:আফ্রিকার সংস্কৃতি
বিষয়শ্রেণী:ওশেনিয়ার সংস্কৃতি
বিষয়শ্রেণী:ইউরোপীয় সংস্কৃতি
বিষয়শ্রেণী:ইউরোপের ইতিহাস
বিষয়শ্রেণী:আফ্রো-ইউরেশিয়া
বিষয়শ্রেণী:আফ্রিকা
বিষয়শ্রেণী:ইউরেশিয়া
বিষয়শ্রেণী:এশিয়া
বিষয়শ্রেণী:ইউরোপ
বিষয়শ্রেণী:সাংস্কৃতিক অঞ্চল
বিষয়শ্রেণী:ভৌগোলিক অঞ্চল
বিষয়শ্রেণী:আফ্রিকায় ইউরোপীয় উপনিবেশ
বিষয়শ্রেণী:এশিয়ায় ইউরোপীয় উপনিবেশ
বিষয়শ্রেণী:সাংস্কৃতিক ইতিহাস
জেমস বুকানন ডিউক

[thumb|[James B. Duke House on Fifth Avenue, New York]]
**জেমস বুকানন ডিউক** আধুনিক সিগারেটের উদ্ভাবক। সভ্যতার ইতিহাসের ভয়ংকরতম উদ্ভাবন বলা যায় একে। বিংশ শতাব্দীতে প্রায় ১০ কোটি মানুষের মৃত্যুর জন্য দায়ী এই সিগারেট।

## প্রাথমিক জীবন
[thumb|left|[ডিউক চ্যাপেলএর সামনে জেমস বুকানন ডিউকের মূর্তি।]]
ডিউক ১৮৮০ সালে ২৪ বছর বয়সে তামাকের ব্যবসা শুরু করেন যুক্তরাষ্ট্রের নর্থ ক্যারোলাইনার ডারহামে। যন্ত্রের সাহায্যে নিখুঁতভাবে উৎপাদিত আধুনিক সিগারেটকে জনপ্রিয় করে তুলতে তিনি অগ্রণী ভূমিকা পালন করেন। জেমস বনস্যাক নামের একজন প্রকৌশলীর উদ্ভাবিত যন্ত্র সিগারেট উৎপাদনে বিপ্লব এনেছিল। এই যন্ত্র উদ্ভাবনের আগে চুরুট ও পাইপ ব্যবহার করে তামাক সেবন করা হতো। তামাক চিবিয়েও খাওয়া হতো।

## ব্যবসায়িক জীবন
[thumb|left|[ডিউক চ্যাপেলএর সামনে জেমস বুকানন ডিউকের মূর্তি।]]
এই মার্কিন নাগরিক ১৯০২ সালে প্রতিষ্ঠা করেন তামাক বাজারজাতকারী প্রতিষ্ঠান ব্রিটিশ-আমেরিকান টোব্যাকো (বিএটি)। সিগারেটের অব্যাহত বিশ্বায়নে সক্রিয় ভূমিকা রাখছে বিএটি। তাই ডিউককে ‘মৃত্যুর সওদাগর’ বলেন অনেকেই।
ডারহামের ট্রিনিট্রি কলেজকে তিনি ১০ কোটি মার্কিন ডলারেরও বেশি অর্থ দিয়েছিলেন। তার নামানুসারে ১৯২৪ সালে প্রতিষ্ঠানটির নামকরণ হয় ডিউক ইউনিভার্সিটি।
ইতিহাসবিদ জর্ডান গুডম্যান বলেন, ডিউককে নায়ক ও খলনায়ক উভয় বিশেষণই দেওয়া যেতে পারে। ব্যবসায় ব্যাপক সাফল্য বিবেচনায় তাকে নায়ক বলা যেতেই পারে। আর ধূমপানকে সারা বিশ্বে ছড়িয়ে দিয়ে বড় সমস্যা তিনিই তৈরি করেছেন।
ভয়াবহ পরিণতি বিবেচনায় ডিউককে তুলনা করা যেতে পারে মারণাস্ত্র একে-৪৭ আবিষ্কারক কালাশনিকভ, পারমাণবিক বোমার আবিষ্কারক জে রবার্ট ওপেনহাইমার ও ডিনামাইটের আবিষ্কারক আলফ্রেড নোবেলের সঙ্গে। যুক্তরাষ্ট্রের স্ট্যানফোর্ড বিশ্ববিদ্যালয়ের গবেষক রবার্ট প্রক্টর বলেন, ইতিহাসের সবচেয়ে ভয়ংকর উদ্ভাবন সিগারেট।

## তথ্যসূত্র

## বহিঃসংযোগ
* 

বিষয়শ্রেণী:১৮৫৬-এ জন্ম
বিষয়শ্রেণী:১৯২৫-এ মৃত্যু
বিষয়শ্রেণী:মার্কিন জনহিতৈষী
বিষয়শ্রেণী:আমেরিকান তামাক কোম্পানি
বিষয়শ্রেণী:মার্কিন শতকোটিপতি
গাউসের মহাকর্ষের সূত্র

গাউসের মহাকর্ষের সূত্রটি নিউটনের মহাকর্ষ সূত্রের সমতুল্য।অনেক পরিস্থিতিতে যেখানে মাধ্যাকর্ষণ গাউস এর সূত্র নিউটন এর সূত্রের থেকে হিসাব করার আরো সুবিধাজনক এবং সহজ।
যেভাবে গাউসের মহাকর্ষের সূত্র ও নিউটনের মহাকর্ষ সূত্র সমতুল্য সেভাবে গাউসের সূত্র (স্থির তড়িৎ) ও কুলম্বের সূত্র সমতুল্য, কারণ নিউটনের মহাকর্ষ সূত্র এবং কুলম্বের সূত্র একটি ত্রিমাত্রিক জায়গায় বিপরীত বর্গীয় সূত্র মেনে পারস্পরিক ক্রিয়া বর্ণনা করে।

## সমাকলিত রূপ
গাউসের সূত্রটিকে সমাকলিত রূপে লেখা যায়
:   \oint_S \mathbf{g} \cdot d\mathbf{A} = -4 \pi GM 
এই সমীকরণটির বাম পাশ একটি ক্ষেত্র সমাকলন যা একটি বদ্ধ ক্ষেত্র S নির্দেশ করে \mathbf{g} হল মহাকর্ষ ক্ষেত্র ভেক্টর।
এই সমীকরণের বাম দিকের অংশকে মহাকর্ষীয় ফ্লাক্স বলা হয়। M হল ঐ আয়তনে আবদ্ধ ভর। G হল মহাকর্ষ ধ্রুবক।

## অন্তরকলিত রূপ
অভিসারী উপপাদ্য দ্বারা গাউস এর সূত্র ডিফারেনশিয়াল ফর্মে বিকল্পরূপে লেখা যাবে:
: \nabla\cdot g=-4\pi G\rho  যেখানে \rho হল ঐ আয়তনে আবদ্ধ প্রতি আয়তনের ভর অর্থাৎ ঘনত্ব।

## আরও দেখুন
* নিউটনের মহাকর্ষ সূত্র
* গাউসীয় তল
* কার্ল ফ্রিড্‌রিশ গাউস
* ফ্লাক্স
* অভিসারী উপপাদ্য
* মহাকর্ষ
* গাউসের চুম্বকত্বের সূত্র
* গাউসের সূত্র 
* বিপরীত বর্গীয় সূত্র
* মহাকর্ষ ধ্রুবক

বিষয়শ্রেণী:ভেক্টর ক্যালকুলাস
বিষয়শ্রেণী:মহাকর্ষ
বিষয়শ্রেণী:মহাকর্ষের তত্ত্ব
বিষয়শ্রেণী:বৈজ্ঞানিক সূত্র
বিষয়শ্রেণী:মহাকর্ষ তত্ত্ব
আবদুল হাকিম (দ্ব্যর্থতা নিরসন)

**আবদুল হাকিম** নামটি নিম্নের ব্যক্তিবর্গকে নির্দেশ করতে পারেঃ

* আবদুল হাকিম, মধ্যযুগের বিখ্যাত বাঙালি কবি।
* আবদুল হাকিম (বীর প্রতীক), বীর প্রতীক খেতাব প্রাপ্ত মুক্তিযোদ্ধা
* আবদুল হাকিম (মুক্তিযোদ্ধা), বীর প্রতীক খেতাব প্রাপ্ত মুক্তিযোদ্ধা
* আবদুল হাকিম (বীর বিক্রম), বীর বিক্রম খেতাব প্রাপ্ত মুক্তিযোদ্ধা
* আব্দুল হাকিম (রাজনীতিবিদ), বাংলাদেশী রাজনীতিবিদ ও কুমিল্লা-৭ আসনের সাবেক সংসদ সদস্য।
* আব্দুল হাকিম (ময়মনসিংহের রাজনীতিবিদ) -বাংলাদেশী রাজনীতিবিদ ও আসনের ময়মনসিংহ-৫ সাবেক সংসদ সদস্য।

## আরও দেখুন

* আবদুল হাকিম খান বাহাদুর, একুশে পদক প্রাপ্ত বাংলাদেশী শিক্ষাবিদ, পণ্ডিত ও লেখক।

বিষয়শ্রেণী:আরবি পুরুষবাচক প্রদত্ত নাম
বিষয়শ্রেণী:পুরুষবাচক প্রদত্ত নাম
২০১২ ত্রিনিদাদ ও টোবাগো চার-জাতি টুয়েন্টি২০

**২০১২ ত্রিনিদাদ ও টোবাগো চার-জাতি টুয়েন্টি২০ সিরিজ** একটি আনফিসিয়াল সিরিজ। এই টুর্নামেন্টটি ত্রিনিদাদ ও টোবাগোর স্বাধীনতার ৫০ বছর পূর্তি উপলক্ষে আয়োজিত হয়। ৪টি দেশ এই টুর্নামেন্টে অংশ নেয় এবং প্রত্যেক দেশ ৩টি করে ম্যাচ খেলে। দেশগুলো হল ত্রিনিদাদ ও টোবাগো, বাংলাদেশ, আফগানিস্তান, বার্বাডোস। এই টুর্নামেন্টটিতে মোট ৬টি ম্যাচ হয়। এই টুর্নামেন্টটি আনফফিসিয়াল বলে এই টুর্নামেন্টটিকে ২০১২ আইসিসি বিশ্ব টুয়েন্টি২০ এর প্রস্তুতিমূলক টুর্নামেন্ট হিসেবে বিবেচনা করা হয়। টুর্নামেন্টের বিজয়ী দল প্রাইজমানি হিসেবে ৫০,০০০ মার্কিন ডলার পায়।

## নিয়মাবলি
টুর্নামেন্টে নিম্নের নিয়মানুসারে পয়েন্ট প্রদান করা হয়;

* প্রত্যেক দল ৩টি করে ম্যাচ খেলবে।
* সর্বোচ্চ পয়েন্টধারী দল চ্যাম্পিয়ন হবে।
* ২ দলের পয়েন্ট সমান হয়ে গেলে মুখোমুখি লড়াই এর ফলের ভিত্তিতে চ্যাম্পিয়ন দল নিশ্চিত হবে।
* ৩ দলের পয়েন্ট সমান হয়ে গেলে রান-রেট এর ভিত্তিতে চ্যাম্পিয়ন দল নিশ্চিত হবে।

## পয়েন্ট-তালিকা

## খেলা

----

----

----

----

----

----
## তথ্যসূত্র

বিষয়শ্রেণী:ক্রিকেট টুর্নামেন্ট
বিষয়শ্রেণী:২০১২-এ ক্রিকেট
বিষয়শ্রেণী:ত্রিনিদাদ ও টোবাগোয় ক্রিকেট
নাঈম ইসলাম

**নাঈম ইসলাম** (জন্ম: ডিসেম্বর ৩১, ১৯৮৬) একজন বাংলাদেশী ক্রিকেটার। ২০০৮ সালের ৯ অক্টোবর নিউজিল্যান্ডের বিপক্ষে ওডিআই ম্যাচে তার অভিষেক।

## রেকর্ড ও পরিসংখ্যান

### টেস্ট ম্যাচ
২০০৮ সালে চট্টগ্রামে অনুষ্ঠিত নিউজিল্যান্ডের বিপক্ষে টেস্ট ক্রিকেটে অভিষিক্ত হন নাঈম। প্রথম ইনিংসে ১৪ এবং দ্বিতীয় ইনিংসে ১৯ রান করেন। ডেনিয়েল ফ্লিনকে আউট করার মাধ্যমে নিউজিল্যান্ডের প্রথম ইনিংসের সমাপণী ঘটিয়েছিলেন। এটিই ছিল টেস্টে তার প্রথম ও একমাত্র উইকেট লাভ।

### ওডিআই ম্যাচ

## তথ্যসূত্র

## বহিঃসংযোগ
* Cricinfo profile

বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী ক্রিকেটার
বিষয়শ্রেণী:বাংলাদেশের টেস্ট ক্রিকেটার
বিষয়শ্রেণী:বাংলাদেশের একদিনের আন্তর্জাতিক ক্রিকেটার
বিষয়শ্রেণী:বাংলাদেশের টুয়েন্টি২০ আন্তর্জাতিক ক্রিকেটার
বিষয়শ্রেণী:২০১১ ক্রিকেট বিশ্বকাপের ক্রিকেটার
বিষয়শ্রেণী:চট্টগ্রাম চ্যালেঞ্জার্সের ক্রিকেটার
বিষয়শ্রেণী:খুলনা টাইগার্সের ক্রিকেটার
বিষয়শ্রেণী:রংপুর বিভাগের ক্রিকেটার
বিষয়শ্রেণী:রাজশাহী বিভাগের ক্রিকেটার
বিষয়শ্রেণী:সিলেট স্ট্রাইকার্সের ক্রিকেটার
বিষয়শ্রেণী:এশিয়ান গেমসে স্বর্ণপদক বিজয়ী বাংলাদেশী
বিষয়শ্রেণী:এশিয়ান গেমসের ক্রিকেটে পদক বিজয়ী
বিষয়শ্রেণী:২০১০ এশিয়ান গেমসের ক্রিকেটার
বিষয়শ্রেণী:কুমিল্লা ভিক্টোরিয়ান্সের ক্রিকেটার
বিষয়শ্রেণী:কলাবাগান ক্রীড়া চক্রের ক্রিকেটার
বিষয়শ্রেণী:লিজেন্ডস অব রূপগঞ্জের ক্রিকেটার
বিষয়শ্রেণী:মোহামেডান স্পোর্টিং ক্লাবের ক্রিকেটার
বিষয়শ্রেণী:বাংলাদেশ উত্তরাঞ্চলের ক্রিকেটার
বিষয়শ্রেণী:রাজশাহী রয়্যালসের ক্রিকেটার
বিষয়শ্রেণী:২০১০ এশিয়ান গেমসের পদক বিজয়ী
বিষয়শ্রেণী:গাইবান্ধা জেলার ব্যক্তি
বিষয়শ্রেণী:বাংলাদেশ ক্রীড়া শিক্ষা প্রতিষ্ঠানের প্রাক্তন শিক্ষার্থী
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
জিম্বাবুয়ে জাতীয় ক্রিকেট দল

**জিম্বাবুয়ে ক্রিকেট দল** () জিম্বাবুয়ের জাতীয় ক্রিকেট দলের প্রতিনিধিত্বকারী দল। জিম্বাবুয়ে ক্রিকেট কর্তৃক দলটি পরিচালিত হচ্ছে। পূর্বেকার জিম্বাবুয়ে ক্রিকেট ইউনিয়ন বর্তমানে 'জিম্বাবুয়ে ক্রিকেট' নামে পরিচিত। আন্তর্জাতিক ক্রিকেট কাউন্সিল বা আইসিসি'র পূর্ণ সদস্যরূপে দলটি টেস্ট, একদিনের আন্তর্জাতিক ক্রিকেট এবং টি২০আই খেলায় অংশগ্রহণ করছে।

১৫ আগস্ট, ২০১৬ তারিখে জিম্বাবুয়ে দল আইসিসি প্রণীত টেস্ট, ওডিআই ও টুয়েন্টি২০ আন্তর্জাতিকে যথাক্রমে ১০ম, ১১শ ও ১২শ স্থানে অবস্থান করেছিল।

## ইতিহাস
আইসিসি'র অন্যান্য পূর্ণ সদস্যভূক্ত দেশের ন্যায় জিম্বাবুয়ে ক্রিকেট দলকে টেস্ট ক্রিকেটে মর্যাদা প্রাপ্তির লক্ষ্যে যোগ্যতা অর্জন করতে হয়েছে। লক্ষ্যণীয় যে, ইংল্যান্ড এবং অস্ট্রেলিয়াকে টেস্ট ক্রিকেট খেলার জন্যে যোগ্যতা অর্জনের প্রয়োজন পড়েনি। কেননা, দেশ দু'টো ১৫ মার্চ, ১৮৭৭ সালে অস্ট্রেলিয়ার মেলবোর্ন ক্রিকেট গ্রাউন্ডে প্রথম টেস্ট খেলাটিতে অংশগ্রহণ করেছিল।

জিম্বাবুয়ে ক্রিকেট দলের সংক্ষিপ্ত ঘটনাবহুল মুহুর্তগুলো নিম্নরূপ :-

রোডেশিয়া যুদ্ধকালীন সময়ে এবং ১৯৪৬ সাল থেকে পুনরায় দক্ষিণ আফ্রিকান টুর্নামেন্ট, কারি কাপে অংশ নেয়। স্বাধীনতা অর্জনের পর ১৯৮০ সালে দেশটি আন্তর্জাতিক ক্রিকেট খেলায় অংশ নিতে শুরু করে। ২১ জুলাই, ১৯৮১ সালে জিম্বাবুয়ে আইসিসি'র সহযোগী সদস্য হিসেবে নির্বাচিত হয়। ১৯৮৩, ১৯৮৭ এবং ১৯৯২ সালের বিশ্বকাপ ক্রিকেটে অংশ নেয়।

## টেস্ট ক্রিকেট
৯ম টেস্টখেলুড়ে দেশ হিসেবে জিম্বাবুয়ে ১৯৯২ সালে প্রথম টেস্ট খেলে। হারারেতে অনুষ্ঠিত ভারতের বিরুদ্ধে এ খেলাটি ড্র হয়েছিল।

শুরু থেকেই জিম্বাবুয়ে দলটি টেস্ট খেলায় বেশ দুর্বল ছিল। অভিজ্ঞজনদের ধারণা, তাদেরকে অপরিপক্ক অবস্থায় টেস্টের মর্যাদা দেয়া হয়েছিল। কিন্তু একদিনের ক্রিকেট খেলায় দলটি বেশ প্রতিযোগিতামূখী ভাব বজায় রাখে; যদিও সর্বদিক দিয়ে শক্তিশালী ছিল না। কিন্তু বিশ্ব ক্রিকেটাঙ্গনে তাদের ফিল্ডিংয়ের দক্ষতা বেশ নজর কেড়েছিল। বেশ কয়েকজন জ্যেষ্ঠ খেলোয়াড়দের পদত্যাগজনিত কারণে কয়েকটি টেস্ট সিরিজে বেশ দুর্বল প্রতিদ্বন্দ্বিতা করায় ২০০৫ সালের শেষ দিকে আইসিসি'র সমর্থনে জিম্বাবুয়ে ক্রিকেট বোর্ড স্বেচ্ছায় টেস্ট ক্রিকেট থেকে নিজেদের নাম প্রত্যাহার করে নেয়।

আগস্ট, ২০১১ সালে প্রায় ছয় বছর স্বেচ্ছা নির্বাসন থেকে ফিরে এসে টেস্টভূক্ত দেশ হিসেবে বাংলাদেশের বিপক্ষে অবতীর্ণ হয় ও ১৩০ রানের ব্যবধানে পরাজিত করে।

## দলীয় সদস্য

## কোচিং কর্মকর্তা
* জাতীয় কোচিং পরিচালক:  অ্যান্ডি ওয়ালার
* প্রধান কোচ:  মাখায়া এনটিনি *(অন্তর্বর্তীকালীন)*
* সহকারী কোচ:  ওয়েন জেমস
* ব্যাটিং কোচ:  ল্যান্স ক্লুজনার
* বোলিং কোচ:  মাখায়া এনটিনি

## বাংলাদেশ প্রতিদ্বন্দ্বিতা

## তথ্যসূত্র

বিষয়শ্রেণী:১৯৮১-এ প্রতিষ্ঠিত ক্রীড়া ক্লাব
বিষয়শ্রেণী:জিম্বাবুয়ের ক্রিকেট
বিষয়শ্রেণী:জাতীয় ক্রিকেট দল
বিষয়শ্রেণী:জিম্বাবুয়ের জাতীয় ক্রীড়া দল
ক্রিকেট
আফ্রো-ইউরেশিয়া

যদি মহাদেশগুলোকে কতগুলো ছড়ানো-ছিটানো বৃহদাকার ভূমি হিসেবে সংজ্ঞায়িত করা হয়, যারা অনেকটা একই সমতলে পরস্পর সংলগ্ন কতগুলো ভূখণ্ডকে একত্রিত করে,তখন এশিয়া, ইউরোপ এবং আফ্রিকা মহাদেশ একক মহাদেশে প্রকাশিত হল, যা **আফ্রো-ইউরেশিয়া** নামে স্বীকৃত।

আর এর দ্বারাই চারটি মহাদেশ (আফ্রো-ইউরেশিয়া, আমেরিকা, এন্টার্কটিকা, অস্ট্রেলিয়া) সংবলিত একটি মডেল ধারণা করা যায়।

যখন প্লাইস্টোসিন বরফযুগে সমুদ্রসমতল অপেক্ষাকৃত নিচু ছিল,এই সময়ে অস্ট্রেলিয়া-নিউগিনি একটা একক মহাদেশ ছিল। একইভাবে আমেরিকা (উত্তর আমেরিকা ও দক্ষিণ আমেরিকা) এবং আফ্রো ইউরেশিয়া বেরিং ল্যান্ড ব্রিজ দ্বারা সংযুক্ত ছিল। অন্যান্য দ্বীপসমূহ যেমন-গ্রেট ব্রিটেন মহাদেশের মূলভূমির সাথে সংযুক্ত ছিল। তখন মাত্র তিনটি পৃথক মহাদেশ ছিল- আফ্রো-ইউরেশিয়া, আমেরিকা, এন্টার্কটিকা, অস্ট্রেলিয়া-নিউগিনি।

## তথ্যসূত্র


বিষয়শ্রেণী:অতিমহাদেশ
বিষয়শ্রেণী:ইউরেশিয়া
বিষয়শ্রেণী:আফ্রিকা
বিষয়শ্রেণী:আফ্রিকার ভূগোল
বিষয়শ্রেণী:এশিয়ার ভূগোল
বিষয়শ্রেণী:ইউরোপের ভূগোল
বিষয়শ্রেণী:এশিয়ার চরম বিন্দু
সোহাগ গাজী

**সোহাগ গাজী** (জন্ম: ৫ আগস্ট ১৯৯১,পটুয়াখালী, বাংলাদেশ) একজন বাংলাদেশী ক্রিকেট খেলোয়াড়। ২০১২ সালে ২০১২-১৩ মৌসুমে ওয়েস্ট ইন্ডিজ ও বাংলাদেশের মধ্যকার টেস্ট ক্রিকেট সিরিজের মাধ্যমে তার আন্তর্জাতিক ক্রিকেটে অভিষেক হয়। শের-ই-বাংলা ক্রিকেট স্টেডিয়ামে অনুষ্ঠিত এ খেলার দ্বিতীয় ইনিংসে ৬ উইকেট লাভ করেন তিনি। কিন্তু এ টেস্টে পরাজিত হয়েছিল বাংলাদেশ দল।

তিনি বাংলাদেশের পক্ষে ৬৪তম টেস্ট ক্রিকেটার হিসেবে অভিষিক্ত হন। একই বছর ওয়েস্ট ইন্ডিজ ও বাংলাদেশের মধ্যকার ওয়ানডে সিরিজের মাধ্যমে তার ওডিআই অভিষেক হয়। অভিষেক ম্যাচেই ২৯ রানে ৪ উইকেট নিয়ে গড়েন নতুন বাংলাদেশী রেকর্ড যেটা ওয়ানডে অভিষেকে কোনো বাংলাদেশী বোলারের সেরা বোলিং।

## কীর্তিগাঁথা
বাংলাদেশী ক্রিকেট খেলোয়াড়দের মধ্যে অলোক কাপালি’র পর টেস্ট ক্রিকেটে দ্বিতীয় হ্যাট্রিক লাভ করেন তিনি। ১৩ অক্টোবর, ২০১৩ সালে টেস্ট ক্রিকেটের ইতিহাসে প্রথম খেলোয়াড় হিসেবে নিউজিল্যান্ডের বিপক্ষে চট্টগ্রামের জহুর আহমেদ চৌধুরী স্টেডিয়ামে অনুষ্ঠিত ১ম টেস্ট সোহাগ গাজী হ্যাট্রিকসহ ৬ উইকেট ও সেঞ্চুরি করেন। তিনি একে-একে ধারাবাহিকভাবে কোরে অ্যান্ডারসন, বিজে ওয়াটলিং এবং ডগ ব্রেসওয়েলকে আউট করে এ বিরল নজির স্থাপন করেন। এ টেস্টটি ড্র হয় ও তিনি ম্যান অব দ্য ম্যাচের সম্মাননা হিসেবে দেড় হাজার মার্কিন ডলার লাভ করেন।

## তথ্যসূত্র

## আরও দেখুন
* উইকেট
* বাংলাদেশ জাতীয় ক্রিকেট দল
* টেস্ট ক্রিকেটে হ্যাট্রিকের তালিকা

বিষয়শ্রেণী:বাংলাদেশী ক্রিকেটার
বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের টেস্ট ক্রিকেটার
বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার
বিষয়শ্রেণী:টেস্ট ক্রিকেটে হ্যাট্রিক লাভকারী
বিষয়শ্রেণী:বাংলাদেশের একদিনের আন্তর্জাতিক ক্রিকেটার
বিষয়শ্রেণী:বাংলাদেশের টুয়েন্টি২০ আন্তর্জাতিক ক্রিকেটার
বিষয়শ্রেণী:বরিশাল বিভাগের ক্রিকেটার
বিষয়শ্রেণী:সিলেট স্ট্রাইকার্সের ক্রিকেটার
বিষয়শ্রেণী:বরিশালের ক্রীড়াবিদ
বিষয়শ্রেণী:ফরচুন বরিশালের ক্রিকেটার
বিষয়শ্রেণী:রংপুর রাইডার্সের ক্রিকেটার
বিষয়শ্রেণী:শেখ জামাল ধানমণ্ডি ক্লাবের ক্রিকেটার
বিষয়শ্রেণী:প্রাইম দলেশ্বর স্পোর্টিং ক্লাবের ক্রিকেটার
বিষয়শ্রেণী:প্রাইম ব্যাংক ক্রিকেট ক্লাবের ক্রিকেটার
বিষয়শ্রেণী:বাংলাদেশ দক্ষিণাঞ্চলের ক্রিকেটার
বিষয়শ্রেণী:মোহামেডান স্পোর্টিং ক্লাবের ক্রিকেটার
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:পটুয়াখালী জেলার ব্যক্তি
বিষয়শ্রেণী:বরিশাল বিভাগ থেকে আগত ক্রিকেটার
পাকড়া ঝাড়ফিদ্দা

**পাকড়া ঝাড়ফিদ্দা** (বৈজ্ঞানিক নাম: ***Saxicola caprata***); () কালো ও সাদা পালকের দুর্লভ পাখি। ভারত, বাংলাদেশ, ভুটান, মিয়ানমার, থাইল্যান্ড, চীন, তিব্বত, জাপান, এবং রাশিয়ায় এই পাখি দেখা যায়।

## বিচরণ
thumb|left|দ্বিবর্ণের স্ত্রী পাকড়া ঝাড়ফিদ্দা, ভারত
সাধারণত উঁচু ঘাসবন, বিচ্ছিন্ন ঝোপসহ খোলা মাঠ, পাহাড়ের পাদদেশ, জলের ধারের আবাদি জমিতে এ পাখি বিচরণ করে।

## স্বভাব
একাকী থাকে বেশি সময়। একাকী পুরুষ পাখি বিরতি দিয়ে একটানা অনেকক্ষণ ডাকাডাকি করে। ডাকের ধরন চ্যাপ-চ্যাপ-ট্রিউয়ি। তবে প্রজনন মৌসুমে হুয়িট-হুয়িট-টিটি-হুয়ি..টিয়্যার-টিউহু সুরে ডাকে।

## আকার
এটি পোকা শিকারকারী ছোট পাখি। দেহের দৈর্ঘ্য ১৩ সেন্টিমিটার, ওজন ১৫ গ্রাম। পুরুষ ও স্ত্রী পাখি দেখতে অভিন্ন। প্রাপ্তবয়স্ক পুরুষ পাখির দেহ কালো বর্ণের পালকে আবৃত থাকে। ডানার প্রান্ত, পেট ও কোমরের পালক সাদা বর্ণের। স্ত্রী পাখির পিঠের দিকটা কালচে বাদামি, দেহের নিচের দিক লালচে বাদামি। ডানার প্রান্তদেশ পীতাভ। কোমর উজ্জ্বল লালচে-কমলা পালকে আবৃত। লেজ কালো ও গলা ফিকে। উভয় পাখির চোখ কালচে বাদামি, ঠোঁট কালচে। পা, পায়ের পাতা ও নখর কালো।

## প্রজননকাল
প্রজননকাল মার্চ-আগস্ট মাসে। ভূমিতে ঘাসের গোছার নিচে, আইলের গর্তে বাসা বানিয়ে ডিম পাড়ে। ডিমগুলো ফিকে নীল, সংখ্যায় তিন-পাঁচটি। প্রধানত স্ত্রী পাখি ডিমে তা দেয়, ডিম ফুটে ছানা আসে ১২ থেকে ১৩ দিনে।

## তথ্যসূত্র

## বহিঃসংযোগ

* HBW multimedia
* Description of ''rossorum''

বিষয়শ্রেণী:মধ্য এশিয়ার পাখি
বিষয়শ্রেণী:ব্রুনাইয়ের পাখি
বিষয়শ্রেণী:মিয়ানমারের পাখি
বিষয়শ্রেণী:লাওসের পাখি
বিষয়শ্রেণী:ভিয়েতনামের পাখি
বিষয়শ্রেণী:কম্বোডিয়ার পাখি
বিষয়শ্রেণী:থাইল্যান্ডের পাখি
বিষয়শ্রেণী:মালয়েশিয়ার পাখি
বিষয়শ্রেণী:ফিলিপাইনের পাখি
বিষয়শ্রেণী:এশিয়ার পাখি
বিষয়শ্রেণী:আফগানিস্তানের পাখি
বিষয়শ্রেণী:বাংলাদেশের পাখি
বিষয়শ্রেণী:ভুটানের পাখি
বিষয়শ্রেণী:চীনের পাখি
বিষয়শ্রেণী:ভারতের পাখি
বিষয়শ্রেণী:নেপালের পাখি
বিষয়শ্রেণী:শ্রীলঙ্কার পাখি
Bushcat, Pied
বিষয়শ্রেণী:পাকিস্তানের পাখি
বিষয়শ্রেণী:পাপুয়া নিউ গিনির পাখি
বিষয়শ্রেণী:তাজিকিস্তানের পাখি
বিষয়শ্রেণী:তুর্কমেনিস্তানের পাখি
বিষয়শ্রেণী:উজবেকিস্তানের পাখি
বিষয়শ্রেণী:১৭৬৬-এ বর্ণিত পাখি
বিষয়শ্রেণী:দক্ষিণ এশিয়ার পাখি
বিষয়শ্রেণী:দক্ষিণ-পূর্ব এশিয়ার পাখি
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
লা দিসপুতা দেল সাক্রামেন্তো

***লা দিসপুতা দেল সাক্রামেন্তো*** (ইতালীয় La Disputa del Sacramento) বা ***লা দিসপুতা*** রেনেসাঁ যুগের একটি বিখ্যাত দেয়ালচিত্র বা ফ্রেসকো। ইতালীয় চিত্রকর রাফায়েল ১৫০৯-১৫১০ খ্রিস্টাব্দের মাঝা-মাঝি সময়ে এটি অঙ্কন করেন। আরেক চিত্রশিল্পী জর্জিও ভাযারি এর নামাকরণ করেন **La Dispute du Saint-Sacrement**। ভ্যাটিকান সিটি-তে পোপের নিজ বাসভবনে এটি সংরক্ষণ করা হয়েছে। এটি আঁকা হয়েছে স্কুওলা দি আতেনে নামক চিত্রকর্মের ঠিক উল্টো দিকের দেয়ালে। রাফায়েলের অন্যতম একটি উল্লেখযোগ্য কর্ম হিসেবে গণ্য করা হয় বিশেষত এটার উচ্চমার্গীয় আত্মিক দিক সম্পর্ক বিবেচনা করে। পোপের একটি কামরা রাখা আছে শুধুমাত্র রাফায়েলের জন্য, এখানে তার অন্যান্য চিত্রকর্ম গুলোর সাথে এটি স্থান পেয়েছে।

রাফায়েল পোপ ২য় জুলিয়াসের নির্দেশে এই ক্যানভাসটি করেছিলেন তার আবাসকক্ষে। এটি একটি ধারাবাহিক চিত্রকর্মগুচ্ছের প্রথমটি, ধারার অন্য দুইটি যথাক্রমে স্কুওলা দি আতেনে ও দ্য পারনাসাস।

## বর্ণনা
এই চিত্রকর্মে রাফায়েল অতি সুক্ষভাবে স্বর্গ এবং পৃথিবীর রূপ তুলে ধরেছেন। সর্ব উপরে যিশু কুমারি মেরি ও জন দ্য ব্যাপ্টাইস্টের সাথে অবস্থান করছেন।

## তথ্যসূত্র

বিষয়শ্রেণী:চিত্রশিল্প
বিষয়শ্রেণী:রাফায়েলের চিত্রকর্ম
সিলভিও লাগরেকা

**সিলভিও লাগ্রেকা** (, ; ১৪ জুন ১৮৯৫ – ২৯ এপ্রিল ১৯৬৬) একজন ব্রাজিলীয় পেশাদার ফুটবল খেলোয়াড় এবং ম্যানেজার ছিলেন। তিনি তার খেলোয়াড়ি জীবনের অধিকাংশ সময় সাও বেন্তো এবং ব্রাজিল জাতীয় দলের হয়ে মধ্যমাঠের খেলোয়াড় হিসেবে খেলেছিলেন। তিনি ব্রাজিলীয় ফুটবল কনফেডারেশনের প্রথম ম্যানেজার হবার গৌরব অর্জন করেছেন।

লাগ্রেকা ১৯১৪ সালে ব্রাজিলের হয়ে আন্তর্জাতিক পর্যায়ে অভিষেক করেছিলেন; ব্রাজিলের জার্সি গায়ে ১৯১৭ সাল পর্যন্ত তিনি সর্বমোট ১০ ম্যাচে ১টি গোল করেছিলেন। তিনি ব্রাজিলের হয়ে সর্বমোট দুইটি দক্ষিণ আমেরিকান চ্যাম্পিয়নশিপে (১৯১৬ এবং ১৯১৭) অংশগ্রহণ করেছিলেন, উভয় আসরেই তিনি তৃতীয় স্থান অধিকার করেছিলেন।

## আন্তর্জাতিক ফুটবল
লাগ্রেকা কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে ব্রাজিলের জাতীয় দলের প্রতিনিধিত্ব করেছিলেন।

## ব্যক্তিগত জীবন
সিলভিও লাগ্রেকা ১৮৯৫ সালের ১৪ই জুন তারিখে ব্রাজিলের পিরাইসিকাবায় জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৬৬ সালের ২৯শে এপ্রিল তারিখে, ব্রাজিলের সাও পাওলোতে ৭০ বছর বয়সে তিনি মৃত্যুবরণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 

বিষয়শ্রেণী:১৮৯৫-এ জন্ম
বিষয়শ্রেণী:১৯৬৬-এ মৃত্যু
বিষয়শ্রেণী:ব্রাজিলের পুরুষ আন্তর্জাতিক ফুটবলার
বিষয়শ্রেণী:১৯১৬ দক্ষিণ আমেরিকান চ্যাম্পিয়নশিপের খেলোয়াড়
বিষয়শ্রেণী:ব্রাজিল জাতীয় ফুটবল দলের ম্যানেজার
বিষয়শ্রেণী:ব্রাজিলীয় ফুটবল ম্যানেজার
বিষয়শ্রেণী:ব্রাজিলীয় পুরুষ ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
আত্রাই নদী

**আত্রাই নদী** ভারত-বাংলাদেশের একটি আন্তঃসীমান্ত নদী। নদীটির বাংলাদেশ অংশের দৈর্ঘ্য ২৬৯ কিলোমিটার এবং ভারতের অংশের দৈর্ঘ্য ১২১ কিলোমিটার, গড় প্রস্থ ১৭৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক আত্রাই নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ০২। এই নদীটি ভারত অংশে আত্রেয়ী নদী নামে পরিচিত।

## প্রবাহ
300px|থাম্ব|বর্ষার সময় আত্রাই নদী। এই ছবিটি আত্রাই উপজেলার আত্রাই নদীর তীর থেকে তোলা।
আত্রাই নদীটি পশ্চিমবঙ্গের এবং বাংলাদেশের উত্তরাঞ্চল দিয়ে প্রবাহিত হয়। নদীটির সর্বমোট দৈর্ঘ্য প্রায় । এটির সর্বোচ্চ গভীরতা । আত্রাই নদীর বর্তমান মোহনা হচ্ছে আত্রাই উপজেলা শহরের গুড় নদী এবং পুরাতন আত্রাই নদী।

## ইতিহাস
থাম্ব|আত্রাই নদীতে সূর্যাস্ত
অতীতে এই নদীকে আত্রেই নামে ডাকা হতো এবং মহাভারতে এটির উল্লেখ রয়েছে। করতোয়া নদীর সাথে এটির সংযোগ রয়েছে। 

এই নদীটির উৎপত্তি একসময় শিলিগুড়ির বৈকণ্ঠপুর বনাঞ্চল এর নিকটটের জোড়া পানি নদী থেকে ছিল। বিভিন্ন বাঁধের কারণে এখন এটির উৎসমুখের চিহ্ন নেই। বর্তমানে এটির উৎপত্তি বাংলাদেশের দেবীগঞ্জের কাছে প্রবহমান করতোয়া নদী থেকে। এটি বাংলাদেশের দিনাজপুর জেলার মধ্য দিয়ে প্রবাহিত হয়ে আবার পশ্চিমবঙ্গে প্রবেশ করেছে। এটি দক্ষিণ দিনাজপুর জেলার কুমারগঞ্জ এবং বালুরঘাট ব্লকের মধ্যে দিয়ে আবার বাংলাদেশে প্রবেশ করেছে। দিনাজপুর জেলায় নদীটি *গবুরা* এবং *কঙ্করা* নামে দুটি নদীতে বিভক্ত হয়েছে। এটা বরেন্দ্র ভূমি অতিক্রম করে এবং চলন বিলের মধ্যে দিয়ে প্রবাহিত হয়। নদীটি বারো মাসই মাছ ধরার জন্য উপযোগী থাকে। যদিও বর্ষাকালে নদীটি প্রায়ই অনেক অঞ্চলে বন্যা ঘটিয়ে থাকে।

## প্রারম্ভিক ইতিহাস
আত্রাই নদীটি আগে উত্তর বাংলার বিখ্যাত নদী ছিল কারণ তিস্তার জল গঙ্গায় পতিত হওয়ার জন্য এটি ছিল প্রধান প্রণালী। ১৭৮৭ সালে তিস্তা তার প্রাচীন নদীগর্ভ থেকে ভেঙ্গে বের হয়ে আসে এবং নিজে থেকে একটি নতুন ও প্রশস্ত প্রণালী খনন করে ব্রহ্মপুত্রে এসে পড়ে। এর পর থেকে আত্রাই তার গুরুত্ব হারায় এবং এখন এর অল্প কিছু সংখ্যক শ্রেষ্ঠত্বের চিহ্ন রয়েছে।

নওগাঁ থেকে চলন বিলের মধ্য দিয়ে প্রবাহিত হয়ে এটি জেলাটিতে প্রবেশ করে এবং নুরনগরের নিকটে হুড়াসাগর নদীতে এসে পড়ে।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ
* পশ্চিমবঙ্গের নদীর তালিকা

## তথ্যসূত্র

 

বিষয়শ্রেণী:দিনাজপুর জেলার নদী
বিষয়শ্রেণী:নওগাঁ জেলার নদী
বিষয়শ্রেণী:নাটোর জেলার নদী
বিষয়শ্রেণী:পাবনা জেলার নদী
বিষয়শ্রেণী:দক্ষিণ দিনাজপুর জেলার নদী
বিষয়শ্রেণী:জলপাইগুড়ি জেলার নদী
বিষয়শ্রেণী:রংপুর বিভাগের নদী
বিষয়শ্রেণী:কুড়িগ্রাম জেলার নদী
বিষয়শ্রেণী:এশিয়ার আন্তর্জাতিক নদী
বিষয়শ্রেণী:বাংলাদেশের নদী
বিষয়শ্রেণী:পশ্চিমবঙ্গের নদী
বিষয়শ্রেণী:গঙ্গার উপনদী
একাত্তর টিভি

**একাত্তর টিভি** বাংলাদেশের একটি বিতর্কিত টেলিভিশন চ্যানেল। ২০১২ সালের ২১ জুন এটি পূর্ণাঙ্গ কার্যক্রম শুরু করে। এটি দেশের সংবাদ ভিক্তিক চ্যানেল যার স্লোগান হল "সংবাদ নয় সংযোগ"। চ্যানেলটির সদরদপ্তর ৫৭, সোহরাওয়ার্দী অ্যাভিনিউ বারিধারায় অবস্থিত। রিউমর স্ক্যানার ফ্যাক্ট চেকিং সংস্থার রিপোর্ট অনুযায়ী একাত্তর টিভিকে বাংলাদেশে ভুয়া সংবাদ পঞ্চম বৃহত্তম প্রকাশক হিসাবে তালিকাভুক্ত করেছে।

## মালিকানা
২০০৯ এর রাজনৈতিক ক্ষমতা বদলের পরে মোজাম্মেল হোসেন নিজের ও আত্মীয়স্বজনের মালিকানাধীন অংশের অর্ধেক বিক্রি করে দেন মেঘনা গ্রুপের মোস্তফা কামাল ও তার এক ছেলে, দুই মেয়ের নামে। দুই মেয়ে তানভীর ফুড লিমিটেড ও ইউনাইটেড সল্ট ইন্ডাস্ট্রিজের প্রতিনিধিত্ব করছিল।

## অনুষ্ঠানসমূহ
* একাত্তর মঞ্চ
* একাত্তর জার্নাল
* খেড়কথা
* সংবাদ সংযোগ
* প্রাণ প্রকৃতি
* বিনোদন কারখানা
* জয়তু
* রান-ওয়ে
* একাত্তর সমীকরণ
* অর্থযোগ
* বাংলাদেশ সংযোগ
* বিশ্বযোগ
* গোল টেবিল
* খেলাযোগ

## বিতর্ক এবং বয়কট
২০১৫ সালে ‘একাত্তর জার্নাল’ নামক অনুষ্ঠানে সে সময়ে বিচারাধীন এক মামলা নিয়ে প্রধান বিচারপতির সঙ্গে অন্য এক বিচারপতির কথোপকথন সংক্রান্ত খবর প্রচারিত হয় ও আলোচনা হয়। পরে সুপ্রিম কোর্টের আপিল বিভাগ অনুষ্ঠানের সিডি আদালতে জমা দেয়ার নির্দেশ দেয়। অ্যাটর্নি জেনারেল মাহবুবে আলম একাত্তর টিভি প্রধান বিচারপতির কথোপকথনের অডিও প্রচার করে আদালত অবমাননা করেছে বলে মন্তব্য করেন। ২০২০ সালে হলুদ সাংবাদিকতার অভিযোগ এনে একাত্তর টিভিকে বয়কটের ডাক দেন ডাকসুর সাবেক ভিপি নুরুল হক নুর। তাছাড়া খ্যাতনামা বাংলাদেশি ইসলামি পণ্ডিত মিজানুর রহমান আজহারী সহ আরো অনেক ইসলামি পন্ডিত একাত্তর টিভির ইসলাম বিদ্বেষী উপস্থাপনার জন্য একাত্তর টিভিকে বয়কট করতে আহ্বান করেছিলেন। পরবর্তীতে গণহারে একাত্তর টিভির ফেসবুক পাতা অননুসরণ করা শুরু হয়। একটি অনুুুষ্ঠানে একাত্তর টিভির উপস্থাপিকা মিথিলা ফারজানা মসজিদকে জমি দখলের প্রথম কাজ বলে উল্লেখ করেন।

২০২৩ সালে, তথ্য যাচাইকারী প্রতিষ্ঠান রিউমার স্ক্যানার একাত্তর টিভিকে বাংলাদেশের পঞ্চম বৃহত্তম ভুয়া সংবাদ প্রকাশক হিসেবে চিহ্নিত করে।

২০২৪ সালের ২১ আগস্ট একাত্তর টিভির সাবেক বার্তা প্রধান শাকিল আহমেদ ও তার স্ত্রী ফারজানা রূপা, যিনি প্রতিষ্ঠানের সাবেক প্রধান প্রতিবেদক, প্যারিসগামী ফ্লাইটে ওঠার আগে হজরত শাহজালাল আন্তর্জাতিক বিমানবন্দরে গ্রেপ্তার হন। ৫ আগস্ট ঢাকার উত্তরায় একটি বিক্ষোভ চলাকালে এক গার্মেন্টস শ্রমিকের মৃত্যুর ঘটনায় উসকানির অভিযোগে তাদের গ্রেপ্তার করা হয়। এই গ্রেফতারের ঘটনায় মানবাধিকার সংস্থা হিউম্যান রাইটস ওয়াচ উদ্বেগ প্রকাশ করে।

## পুরস্কার
২০২২ সালে একাত্তর টিভির নিজস্ব প্রতিবেদক সাজিদ সরকারসহ ভোক্তা অধিকার বিষয়ক প্রতিবেদনকারী বেশ কিছু সাংবাদিক 'ভোক্তা অধিকার সাংবাদিকতা পুরস্কার - ২০২২' পান।

## আরও দেখুন
* বাংলাদেশ টেলিভিশন
* এটিএন বাংলা
* বাংলাদেশের টেলিভিশন কেন্দ্রের তালিকা

## তথ্যসূত্র

## বহিঃসংযোগ
* অফিসিয়াল সাইট

বিষয়শ্রেণী:বাংলাদেশের টেলিভিশন চ্যানেল
বিষয়শ্রেণী:ঢাকার গণমাধ্যম
বিষয়শ্রেণী:২০১২-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:বাংলাদেশের ২৪-ঘন্টা টেলিভিশন সংবাদ চ্যানেল
বিষয়শ্রেণী:২০১২-এ বাংলাদেশে প্রতিষ্ঠিত
ব্রাজিলীয় ফুটবল কনফেডারেশন

**ব্রাজিলীয় ফুটবল কনফেডারেশন** (, ; এছাড়াও সংক্ষেপে **সিবিএফ** নামে পরিচিত) হচ্ছে ব্রাজিলের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯১৪ সালে *কনফেদেরেসাও ব্রাসিলেইরা দে দেস্পোর্তোস* (যার অর্থ *ব্রাজিলীয় ক্রীড়া কনফেডারেশন*) অথবা *সিবিডি* নামে প্রতিষ্ঠিত হয়েছে। এটি প্রতিষ্ঠার ৯ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২ বছর পর ১৯১৬ সালে সংস্থাটি তাদের আঞ্চলিক সংস্থা কনমেবলের সদস্যপদ লাভ করে। এই সংস্থার সদর দপ্তর ব্রাজিলের রিউ দি জানেইরুর আটলান্টিক মহাসাগর তীরবর্তী বরা দা তিজুকা এলাকায় অবস্থিত। একই সাথে এই সংস্থার তেরেসোপোলিশ এলাকায় গ্রাঞ্জা কোমারি নামে একটি নিজস্ব প্রশিক্ষণ কেন্দ্র রয়েছে।

২০০৭ সালের ২৯শে সেপ্টেম্বর তারিখে এক ঘোষণায় জানানো হয় যে, ২০০৭ সালের অক্টোবর মাস হতে সিবিএফ নারীদের লীগ এবং কাপ প্রতিযোগিতা আয়োজন করবে। চীনে অনুষ্ঠিত ২০০৭ সালের ফিফা মহিলা বিশ্বকাপে ফিফা সভাপতি সেপ ব্লাটারের ক্রমবর্ধমান চাপ প্রয়োগই এর মূল কারণ।

এই সংস্থাটি ব্রাজিলের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে কাম্পেওনাতো ব্রাসিলেইরা সেরি আ, কোপা দো ব্রাসিল দে ফুতেবল ফেমেনিনো, কোপা দো ব্রাসিল এবং কোপা দো নর্দেস্তের মতো প্রতিযোগিতার সকল কার্যক্রম পরিচালনা করে। এই সংস্থার প্রথম সভাপতি ছিলেন এলভারো জামিথ। বর্তমানে ব্রাজিলীয় ফুটবল কনফেডারেশনের সভাপতির দায়িত্ব পালন করছেন রগেরিও কাবোকলো এবং সাধারণ সম্পাদকের দায়িত্ব পালন করছেন ওয়াল্টার ফেল্ডম্যান।

## কর্মকর্তা

## সম্মাননা
* ফিফা বিশ্বকাপ: ৫ বার (১৯৫৮, ১৯৬২, ১৯৭০, ১৯৯৪, ২০০২)
* কোপা আমেরিকা: ৯ বার (১৯১৯, ১৯২২, ১৯৪৯, ১৯৮৯, ১৯৯৭, ১৯৯৯, ২০০৪, ২০০৭,২০১৯)
* সুপারক্লাসিকো দে লাস আমেরিকাস: ৯ বার (১৯১৪, ১৯২২, ১৯৪৫, ১৯৫৭, ১৯৬০, ১৯৬৩, ১৯৭১, ১৯৭৬, ২০১১)
* কনফেডারেশন কাপ: ৩ বার (১৯৯৭, ২০০৫,২০০৯)

## তথ্যসূত্র

## বহিঃসংযোগ

*  
* ফিফা-এ ব্রাজিলীয় ফুটবল কনফেডারেশন  

বিষয়শ্রেণী:ব্রাজিলীয় ফুটবল কনফেডারেশন
বিষয়শ্রেণী:১৯১৪-এ ব্রাজিলে প্রতিষ্ঠিত
বিষয়শ্রেণী:১৯১৪-এ প্রতিষ্ঠিত ক্রীড়া সংস্থা
বিষয়শ্রেণী:ব্রাজিলের ক্রীড়া নিয়ন্ত্রণ সংস্থা
বিষয়শ্রেণী:ব্রাজিলের ফুটবল পরিচালনা পরিষদ
বিষয়শ্রেণী:কনমেবলের সদস্য
হট স্পট (ক্রিকেট)

**[[হটস্পট (ওয়াই-ফাই)|হটস্পট]]** হচ্ছে ইনফ্রারেড ইমেজিং প্রক্রিয়া। এই প্রক্রিয়া এখন পর্যন্ত ক্রিকেট ছাড়া অন্য কোথাও খুব একটা দেখা যায় নি। সাধারণত ক্রিকেট খেলায় ব্যাটসম্যানের গায়ে অর্থাৎ প্যাডে, গ্লাভসে কিংবা ব্যাটে বল’র টাচ বা এডজ বের করতে এই পদ্ধতি ব্যবহার করা হয়। এই পদ্ধতির দ্বারা একজন ব্যাটার আউট হওয়া না হওয়ার ব্যাপারে জানা যায়।  

## যেভাবে হট স্পট কাজ করে
মাঠে’র দুই আম্পায়ার যখন কোনও আউট’র জন্য থার্ড আম্পায়ার’র কাছে যান তখন তিনি হট স্পট দিয়ে এডজ কিংবা স্পর্শ পরীক্ষা করে দেখেন। ইনফ্রারেড (Infrared) ইমেজিং এর কারণে ব্যাটসম্যানের চারপাশ এবং ব্যাটসম্যানকে কালো দেখায়। অনেকটা ম্যানুয়াল ক্যামেরার নেগেটিভ এর মত। সেক্ষেত্রে স্পর্শ এর জায়গাটা তুলনামূলকভাবে সাদা দেখায়। এ প্রক্রিয়ার জন্য দুটি ক্যামেরার প্রয়োজন হয়। দুটি ক্যামেরাকে থাকতে হবে সম্পূর্ণ বিপরীত দিকে। এবং এই ক্যামেরাগুলুকে থাকতে হবে মাঠ থেকে কিছুটা উপরে পুরা খেলাটাকে ভিডিও করা অবস্থায়। বল অন্য কোনও কিছু’র অংশের সাথে সংঘর্ষ করলে সেই জায়গাটা সাদা করে দেওয়াই হটস্পট এর কাজ।

## হট স্পট এর অতীত কথা
ফ্রান্সের গবেষক নিকোলাস বিওন (Nicholas Bion) সর্বপ্রথম হট স্পট সিস্টেম আবিষ্কার করেন। ২০০৬ সালে অস্ট্রেলিয়ায় সর্বপ্রথম (অস্ট্রেলিয়া বনাম ইংল্যান্ড) খেলার সময় এই হটস্পট সিস্টেম প্রথম চালু করা হয়। কিন্তু আরও আগে দ্য গাব্বা’তে ২৩ নভেম্বের ২০০৬ হটস্পট তার পথ চলা শুরু করে। স্কাই স্পোর্টস ও স্নিকোমিটার নামক অস্ট্রেলিয়ান কোম্পানী এই হট স্পট সিস্টেমে’র উদ্দোগতা। তবে ঐ অ্যাশেজ কিন্তু নাইন নেটওয়ার্ক কোম্পানি এই প্রযুক্তি নিয়ে আসে।

## তথ্যসূত্র

বিষয়শ্রেণী:ক্রিকেটের সরঞ্জাম
বিষয়শ্রেণী:ক্রীড়া প্রযুক্তি
বিষয়শ্রেণী:ক্রিকেট পরিভাষা
আবদুল কাদের খান

**আবদুল কাদের খান**  (; ) (১ই এপ্রিল ১৯৩৬ – ১০ অক্টোবর ২০২১) পাকিস্তানে শ্রদ্ধাসহকারে **মহসিন-ই-পাকিস্তান** (; আক্ষরিকভাবে: পাকিস্তানের উদ্ধারক), অতি জনপ্রিয় **ডঃ এ. কিউ. খান**, ছিলেন একজন পাকিস্তানি পরমাণু বিজ্ঞানী এবং একজন ধাতুবিদ্যা প্রকৌশলী। পাকিস্তানের সমন্বিত পারমাণবিক বোমা প্রকল্পের জন্য এইচইইউ ভিত্তিক গ্যাস-সেন্ট্রিফিউস ইউরেনিয়াম সমৃদ্ধিকরণ প্রোগ্রামের প্রতিষ্ঠাতা হিসাবে গণ্য করা হয়। ১৯৭৬ সালে, তিনি খান গবেষণা পরিক্ষাগারসমূহ (কেআরএল) প্রতিষ্ঠিত করেন। ২০০১ সালে, অবসর হওয়ার পর্যন্ত তিনি একজন সাধারণ পরিচালক এবং ঊর্ধ্বতন বিজ্ঞানী ছিলেন এবং অন্যান্য বিজ্ঞান প্রকল্পে তিনি একটি প্রাথমিক এবং প্রাণপূর্ণ ব্যক্তিত্ব ছিলেন। পারমাণবিক বোমা প্রকল্পে অংশগ্রহণকারী ছাড়াও, তিনি আণবিক অঙ্গসংস্থানবিদ্যা, বাস্তব মারটেনসাইট এবং তার সমন্বিত ঘনীভূত এবং উপাদান পদার্থবিদ্যা-তে অবদান রাখেন।

আবদুল কাদের খান ছিল পাকিস্তানের শীর্ষ বিজ্ঞানী এবং তাকে তথ্যের জন্য জিজ্ঞাসাবাদ করার পূর্বে দেশের বিভিন্ন বৈজ্ঞানিক প্রোগ্রামের সাথে জড়িত ছিলেন।

## পাদটীকা

## তথ্যসূত্র

## বহিঃসংযোগ
* 

|-

বিষয়শ্রেণী:১৯৩৬-এ জন্ম
বিষয়শ্রেণী:২০২১-এ মৃত্যু
বিষয়শ্রেণী:মুহাজির ব্যক্তি
বিষয়শ্রেণী:পশতু ব্যক্তি
বিষয়শ্রেণী:পাকিস্তানি বিজ্ঞানী
বিষয়শ্রেণী:পাকিস্তানি প্রকৌশলী
বিষয়শ্রেণী:পাকিস্তানি ধাতুবিদ্যা
বিষয়শ্রেণী:পাকিস্তানি পণ্ডিত
বিষয়শ্রেণী:মুসলিম পণ্ডিত
বিষয়শ্রেণী:হিলাল-ই-ইমতিয়াজ
বিষয়শ্রেণী:অস্ত্র ব্যবসায়ী
বিষয়শ্রেণী:পারমাণবিক দ্রুতবিস্তার
বিষয়শ্রেণী:অস্ত্র বিজ্ঞানী ও প্রকৌশলী
বিষয়শ্রেণী:করাচি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভোপাল থেকে মানুষ
বিষয়শ্রেণী:পাকিস্তানি গুপ্তচর
বিষয়শ্রেণী:পাকিস্তানি প্রেসিডেনশিয়াল পাডন প্রাপক
বিষয়শ্রেণী:প্রকল্প-৭০৬
বিষয়শ্রেণী:পদার্থ বিজ্ঞানী ও প্রকৌশলী
বিষয়শ্রেণী:মহাকাশ ও উচ্চ বায়ুমণ্ডল গবেষণা কমিশনের ব্যক্তি
বিষয়শ্রেণী:ডেল্ফট টেকনোলজি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ডেল্ফট ইউনিভার্সিটি অফ টেকনোলজির শিক্ষক
বিষয়শ্রেণী:গুলাম ইসাক খান ইন্সটিটিউট অফ ইঞ্জিনিয়ারিং সায়েন্সেস এন্ড টেকনোলজির শিক্ষক
বিষয়শ্রেণী:পাকিস্তানি পদার্থবিজ্ঞানী
বিষয়শ্রেণী:পাকিস্তানি উদ্ভাবক
বিষয়শ্রেণী:পাকিস্তানে ভারতীয় অভিবাসী
বিষয়শ্রেণী:পাকিস্তানি কলাম লেখক
বিষয়শ্রেণী:ইসলামাবাদের ব্যক্তি
বিষয়শ্রেণী:হিলাল-ই-ইমতিয়াজ প্রাপক
বিষয়শ্রেণী:তাত্ত্বিক রসায়নবিদ
বিষয়শ্রেণী:তাত্ত্বিক পদার্থবিজ্ঞানী
বিষয়শ্রেণী:পাকিস্তান একাডেমি অফ সায়েন্সেসের সভ্য
বিষয়শ্রেণী:নিশান-ই-ইমতিয়াজ প্রাপক
বিষয়শ্রেণী:হামদর্দ বিশ্ববিদ্যালয়ের শিক্ষক
বিষয়শ্রেণী:জার্মানিতে পাকিস্তানি প্রবাসী
বিষয়শ্রেণী:পাকিস্তানে কোভিড-১৯ মহামারীতে মৃত্যু
বিষয়শ্রেণী:পাকিস্তানি বিদ্যালয় ও মহাবিদ্যালয়ের প্রতিষ্ঠাতা